
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2014 M. LIEPOS 22 D. NUTARIMO NR. 722 „DĖL VALSTYBĖS INSTITUCIJŲ IR ĮSTAIGŲ, SAVIVALDYBIŲ IR KITŲ JURIDINIŲ ASMENŲ, ATSAKINGŲ UŽ LIETUVOS KAIMO PLĖTROS 2014–2020 METŲ PROGRAMOS ĮGYVENDINIMĄ, PASKYRIMO“ PAKEITIMO

2015 m. balandžio 8 d. Nr. 348
Vilnius


Lietuvos Respublikos Vyriausybė nutaria:
Pakeisti Lietuvos Respublikos Vyriausybės 2014 m. liepos 22 d. nutarimą Nr. 722 „Dėl valstybės institucijų ir įstaigų, savivaldybių ir kitų juridinių asmenų, atsakingų už Lietuvos kaimo plėtros 2014–2020 metų programos įgyvendinimą, paskyrimo“:
.	Pakeisti 1 punktą ir jį išdėstyti taip: 
„. Paskirti Lietuvos Respublikos žemės ūkio ministeriją Lietuvos kaimo plėtros 2014–2020 metų programos (toliau – Programa), finansuojamos iš Europos žemės ūkio fondo kaimo plėtrai (toliau – EŽŪFKP), vadovaujančiąja institucija.“
.	 Papildyti 21 punktu:
„. Paskirti Nacionalinę mokėjimo agentūrą tarpine įstaiga, atsakinga už valstybinės Žemės ūkio paramos administravimo informacinės sistemos valdymą.“
.	Pakeisti 3 punkto pirmąją pastraipą ir ją išdėstyti taip:
„. Nustatyti, kad valstybės institucijos ir įstaigos, įmonės, savivaldybės ir kiti juridiniai asmenys atsakingi:“.
.	Pakeisti 3.2.4 papunktį ir jį išdėstyti taip: 
„. už subjektams, siekiantiems paramos pagal EŽŪFKP priemones, melioracijos griovių (arba jų dalies) tvarkymo darbų sąmatų parengimą pagal žemės ūkio ministro įsakymu patvirtintas melioracijos darbo laiko sąnaudų ir materialinių resursų normas, pridedant melioracijos griovių vietos žemėlapius (rekomenduojamas mastelis M 1:2 000), ir sutikimų dėl melioracijos griovių priežiūros išdavimą;“.
.	Papildyti 3.2.5 papunkčiu:
„. už subjektams, siekiantiems paramos pagal EŽŪFKP priemonės „Investicijos į materialųjį turtą“ veiklos srities „Parama negamybinėms investicijoms, susijusioms su agrarinės aplinkosaugos ir klimato tikslais“ veiklą „Meldinių nendrinukių buveinių išsaugojimas“, pievų ir šlapynių tvarkymo darbų sąmatų parengimą ir dalyvavimą pakartotinėse patikrose, nustatant neatliktus darbus;“.
.	Pakeisti 3.3 papunktį ir jį išdėstyti taip:
„. Valstybinė maisto ir veterinarijos tarnyba – už subjektų, siekiančių paramos pagal EŽŪKFP priemones, paraiškose, pateiktose Nacionalinei mokėjimo agentūrai, nurodytų investicijų atitikties Valstybinės maisto ir veterinarijos tarnybos kontroliuojamiems teisės aktų reikalavimams įvertinimą ir vertinimo išvados pateikimą Nacionalinei mokėjimų agentūrai, pagal šias paraiškas įgyvendintų projektų įvertinimą ir pažymų apie šių projektų atitiktį / neatitiktį Valstybinės maisto ir veterinarijos tarnybos kontroliuojamiems teisės aktų reikalavimams išdavimą Nacionalinei mokėjimo agentūrai ir šiems subjektams, taip pat už saugomų geografinių, kilmės vietos nuorodų ir garantuotų tradicinių gaminių atitikties specifikacijoje nustatytiems reikalavimams kontrolės rezultatų pateikimą Nacionalinei mokėjimo agentūrai ir šiems subjektams;“.
.	Papildyti 3.11 papunkčiu:
„. regionų plėtros tarybos – už EŽŪFKP priemonės „Pagrindinės paslaugos ir kaimų atnaujinimas kaimo vietovėse“ veiklos sričių, įgyvendinamų regioninio planavimo būdu:
. projektų specialiųjų atrankos kriterijų, atitinkančių regionų poreikius pagal regionų plėtros planus, nustatymą ir teikimą vadovaujančiajai institucijai tvirtinti;
. finansuotinų projektų sąrašų sudarymą ir teikimą Nacionalinei mokėjimo agentūrai;“.
.	Papildyti 3.12 papunkčiu:
„. Regioninės plėtros departamentas prie Vidaus reikalų ministerijos – už EŽŪFKP priemonės „Pagrindinės paslaugos ir kaimų atnaujinimas kaimo vietovėse“ veiklos sričių, įgyvendinamų regioninio planavimo būdu:
. regionų plėtros tarybų sprendimų projektų dėl projektų specialiųjų atrankos kriterijų, atitinkančių regionų poreikius pagal regionų plėtros planus, parengimą ir derinimą su vadovaujančiąja institucija ir pateikimą regionų plėtros taryboms;
. siūlomų finansuoti projektų atitikties bendriesiems ir specialiesiems projektų atrankos kriterijams įvertinimą ir regionų plėtros tarybų sprendimų projektų dėl finansuotinų projektų sąrašų parengimą ir pateikimą tvirtinti regionų plėtros taryboms.“
.	Pakeisti 4.11 papunktį ir jį išdėstyti taip:
„. Aplinkos ministerijai ar jos įgaliotoms institucijoms ir įstaigoms – iki einamųjų metų kovo 1 d. teikti skaitmenines ribas ir sąrašus Europos Bendrijos svarbos natūralių buveinių ir saugomų augalų ir gyvūnų rūšių buveinių plotų, kuriuose žemės valdas turintys fiziniai ir juridiniai asmenys gali pateikti paraiškas pagal priemonę „Agrarinė aplinkosauga ir klimatas“ Žemės ūkio informacijos ir kaimo verslo centrui pagal duomenų teikimo sutartis, periodiškai šiuos duomenis atnaujinti ir skelbti tokių teritorijų sąrašą Aplinkos ministerijos interneto svetainėje;“.
.	Papildyti 4.12 papunkčiu:
„. Lietuvos Respublikos žemės ūkio ministerijai:
. rengti ir teikti Lietuvos Respublikos Vyriausybei ketvirtines Programos įgyvendinimo ataskaitas;
. teikti Lietuvos Respublikos finansų ministerijai informaciją, kurios reikia Partnerystės sutarties įgyvendinimo pažangos ataskaitai rengti.“
.	Papildyti nauju 6 punktu:
„Lietuvos Respublikos Vyriausybė atlieka šias funkcijas:
. paskiria institucijas, atsakingas už Programos įgyvendinimą;
. sudaro Programos įgyvendinimo stebėsenos komitetą;
. atlieka Programos įgyvendinimo priežiūrą, svarsto ketvirtines Programos įgyvendinimo ataskaitas ir prireikus įpareigoja institucijas imtis reikiamų taisomųjų veiksmų.“
. Buvusį 6 punktą laikyti 7 punktu.



Ministras Pirmininkas	Algirdas Butkevičius

